સુરેન્દ્રનગર કલેક્ટર કચેરીમાં રાજ્યકક્ષાના ૧૫મી ઓગષ્ટ રાષ્ટ્રીય તહેવારની ઉજવણી માટે બેઠકનું આયોજન કરાયું હતું. આ બેઠકમાં જિલ્લા પંચાયતના પ્રમુખ, ત્રણ ધારાસભ્યો સહિત વગેરે ગેરહાજર રહેતા અનેક તર્કવિતર્કો સર્જાયા હતા. જ્યારે પદાધિકારીઓ અને કોંગ્રેસના આગેવાનોએ આમંત્રણ અને કાર્યક્રમ અંગે આક્ષેપો કરતા વિવાદ થયો હતો. આથી આ અંગે ગાંધીનગરથી આવેલા ઉચ્ચ અધિકારીઓનો જવાબ માટે સંપર્ક કરાતા તેઓએ સ્થાનિક અધિકારીઓનો સંપર્ક કરવા જણાવ્યુ હતું. જ્યારે સ્થાનિક અધિકારીઓ આ વિવાદમાં કશું બોલાવાને બદલે મૌન રાખવાનું પસંદ કર્યું હતું.